
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 387 

Ϊ5 Απριλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της συστατικής πράξης της Δημοτικής 
Επιχείρησης Δημοτικά Σφαγεία Σαπών (Δ.Σ.Σ.). 1 

Τροποποίηση της συστατικής πράξης της Δημοτικής 

Επιχείρησης Ανάπτυξης Σαπών (Δ.Ε.Α.Σ.). 2 

Ανασυγκρότηση Περιφερειακού Συμβουλίου Βορείου 
Αιγαίου. 3 


Τροποποίηση απόφασης σύστασης ίδιου Νομικού 
Προσώπου με την ονομασία «Σχολική Επιτροπή 
Δημοτικού Σχολείου και Νηπιαγωγείου Κοιν. Κλει- 
ούς» του Δήμου Μανταμάδου. 4 

Σύσταση ίδιου Νομικού Προσώπου με την επωνυμία 


«Σχολική Επιτροπή Δημοτικού Σχολείου και Νηπια¬ 
γωγείου Πόρου, Δήμου Ελειού-Πρόννων» Ν. 
Κεφ/νίας. 5 

Σύσταση ιδίου Νομικού Προσώπου στο Δήμο Ηρα- 
κλειδών Ν. Δωδ/νήσου με την επωνυμία «Ενιαία 
Σχολική Επιτροπή Σχολείων Α/θμιας και Β/θμιας 
Εκπ/σης Δήμου Ηρακλειδών». 6 

Τροποποίηση της 19542/89 απόφασης Νομάρχη Κο¬ 
ρινθίας περί σύστασης Ν.Π. με την επωνυμία «Σχο¬ 
λική Επιτροπή Γυμνασίου-Λυκείου Βραχατίου. 7 


Τροποποίηση της συστατικής πράξης «Σχολικής Επι¬ 
τροπής Δημοτικού Σχολείου & Νηπιαγωγείου» του 
πρώην Δήμου Αρχαίας Επιδαύρου Ν. Αργολίδας.. 8 

Τροποποίηση της 21060/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχο¬ 


λείου Στομίου» της κοινότητας Στομίου. 9 

Τροποποίηση της 26180/24.11.89 απόφασης του Νο¬ 
μάρχη Κορινθίας περί σύστασης Νομικού Προσώ¬ 
που με την επωνυμία «Σχολική Επιτροπή Δημοτι¬ 
κού Σχολείου Χαλκείου». 10 

Κατάργηση μόνιμου καταφυγίου άγριας ζωής στην 
περιοχή Δασαρχείου Ιστιαίας Ν.Εύβοιας. 11 

Μεταφορά ημερήσιου Ιδιωτικού Δημοτικού Σχολείου 
«ΤΟ ΠΑΓΚΡΗΤΙΟ» στο Ηράκλειο Κρήτης. 12 


Α ΠΟΦΑΣΕΙ Σ 

Αοιθ. 1446 (1) 

Τροποποίηση της συστατικής πράξης της Δημοτικής 
Επιχείρησης Δημοτικά Σφαγεία Σαπών (Δ.Σ.Σ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦ. ΑΝΑΤ. ΜΑΚΕΔΟΝΙΑΣ -ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚτ.Β' 
καθώς καιτηναριθμ. 29742/23.5.89 Εγκύκλιο του Υπουρ¬ 
γείου Εσωτερικών. 

3. Την αριθμ. 1999/6.5.97 απόφασή μας με την οποία 
συστήθηκε η Δημοτική Επιχείρηση «Δημοτικά Σφαγεία 
Σαπών» και δημοσιεύθηκε στο ΦΕΚ 397/16.5.97 τεύχος 
Β'. 

4. Την αριθμ. 77/99 απόφαση του Δημοτικού Συμβουλί¬ 
ου του Δήμου Σαπών, αποφασίζουμε: 

Τροποποιούμε την αριθμ. 1999/6.5.97 απόφασή μας ως 
εξής: 

Η Επιχείρηση διοικείται από εννεαμελές (9) Διοικητι¬ 
κό Συμβούλιο, του οποίου τα μέλη θα είναι: πέντε (5) αι¬ 
ρετοί εκπρόσωποι του Δήμου Σαπών, δύο (2) πολίτες με 
εμπειρία και γνώσεις σχετικά με το αντικείμενο της επι¬ 
χείρησης, ένας (1) εκπρόσωπος του κτηνοτροφικού 
Συλλόγου Σαπών, ένας (1) εκπρόσωπος των εργαζομέ¬ 
νων εφ’ όσον η επιχείρηση απασχολεί πάνω από είκοσι 
(20) άτομα. 

Από τις διατάξεις της ανωτέρω απόφασης δεν προκα- 
λείται δαπάνη σε βάρος του προϋπολογισμού του Δήμου 
Σαπών. 

Κατά τα λοιπά ισχύει η 1999/6.5.97 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 23 Μαρτίου 1999 

Ο Γενικός Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 

Αριθ. 1231 (2) 

Τροποποίηση της συστατικής πράξης της Δημοτικής 
Επιχείρησης Ανάπτυξης Σαπών (Δ.Ε.Α.Σ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦ. ΑΝΑΤ. ΜΑΚΕΔΟΝΙΑΣ -ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚτ.Β' 
καθώς και την αριθμ. 29742/23.5.89 Εγκύκλιο του Υπουρ¬ 
γείου Εσωτερικών. 

3. Την αριθμ. 350/28.6.95 απόφασή μας με την οποία συ- 
στήθηκε η Δημοτική Επιχείρηση Ανάπτυξης Σαπών και 
δημοσιεύθηκε στο ΦΕΚ 618/13.7.95. 

4. Την αριθμ. 40/99 απόφαση του Δημοτικού Συμβουλί¬ 
ου του Δήμου Σαπών, αποφασίζουμε: 

Τροποποιούμε την αριθμ. 350/28.6.95 απόφασή μας ως 
εξής: 

Α. Τομείς και δράσεις: 

Ι.α.: Ο Τομέας κατασκευής έργων με την προώθηση 
δράσεων στον κατασκευαστικό τομέα. 

1 .β.: Εργαστήρι κατασκευών με την κατασκευή-προώ- 
θηση-εμπορία των προϊόντων που παράγει. 

1 ,γ.: Τομέας Κοινωνικών δράσεων. 

Σ’ αυτόν τον τομέα θα συμπεριλάβουμε την άσκηση κοι¬ 
νωνικής πολιτικής σε μειονεκτούσες ομάδες, όπως άτομα 
με ειδικές ανάγκες, την Τρίτη ηλικία, τα παιδιά, τα νήπια, 
τους παλιννοστούντες. 

Αυτό θα επιτευχθεί με την ίδρυση και λειτουργία κέ¬ 
ντρου δημιουργικής απασχόλησης για παιδιά, Λέσχη Ηλι¬ 
κιωμένων, ενημερωτικού σταθμού για άτομα με ειδικές 
ανάγκες και εξαρτημένα από ναρκωτικά ατόμων κ.α. 

1 .δ.: Υλοποίηση δράσεων στον αθλητικό τομέα, την νε¬ 
ολαία, τον πολιτισμό. 

Αυτό θα επιτευχθεί με την ίδρυση και λειτουργία τμημά¬ 
των σε όλα τα είδη των αθλημάτων και για όλες τις ηλικίες. 
Υλοποίηση προγραμμάτων μαζικού αθλητισμού, την λει¬ 
τουργία του Πολυδύναμου Σταθμού Νεολαίας Σαπών και 
υλοποίηση προγραμμάτων για την νεολαία, συμμετοχή 
σε πολιτιστικές εκδηλώσεις - διατήρηση ηθών και εθμί- 
μωντης περιοχής μας. 

1 .ε.: Τομέας Επικοινωνίας - Προβολής. 

Ίδρυση - λειτουργία και συμμετοχή σε εκμετάλλευση 
οπτικοακουστικών μέσων, όπως ραδιοφωνικός και τηλεο¬ 
πτικός σταθμός, έκδοση εντύπων κ.λπ. 

Ι.στ.: Αξιοποίηση Γεωθερμικού Πεδίου. 

1 ,ζ.: Αξιοποίηση Φυσικού Αερίου που θα έρθει στην πε¬ 
ριοχή μας. 

1 η.: Συμμετοχή της Δ.Ε.Α.Σ. σε δράσεις - Επιχειρήσεις 
- Εταιρείες που έχουν σχέση με τα αντικείμενα (Ι.ε.), 
(Ι.στ.) και (Ι.ζ.). 

1 .θ.: Διαχείριση απορριμάτων. 

Β. Η Επιχείρηση διοικείται από ενδεκαμελές Διοικητικό 
Συμβούλιο, που τα μέλη μαζί με τους αναπληρωτές τους 
ορίζονται από το Δημοτικό Συμβούλιο, πέντε (5) είναι αι¬ 
ρετοί εκπρόσωποι του Δήμου Σαπών, τέσσερις (4) είναι 
πολίτες που έχουν πείρα και γνώσεις σχετικά με το αντι¬ 
κείμενο της επιχείρησης, ένας (1) είναι εκπρόσωπος των 
πολιτιστικών και κοινωνικών φορέων της περιοχής, ένας 


(1) εκπρόσωπος των εργαζομένων, χωρίς αλλαγή της συ¬ 
στατικής πράξης όταν η επιχείρηση απασχολεί περισσό¬ 
τερους από είκοσι (20) εργαζομένους. 

Από τις διατάξεις της ανωτέρω απόφασης δεν προκα- 
λείται δαπάνη σε βάρος του προϋπολογισμού του Δήμου 
Σαπών. 

Κατά τα λοιπά ισχύει η 350/28.6.95 απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 23 Μαρτίου 1999 
Ο Γενικός Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 
-♦- 

Α ριθ. 498 (3) 

Ανασυγκρότηση Περιφερειακού Συμβουλίου Βορείου 
Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του Ν. 1622/1986 (ΦΕΚ Α92/14.7.1986 «Τοπική 
Αυτ/ση, Περιφ/κή Ανάπτυξη, Δημοκρατικός 
Προγρ/σμός», όπως τροποποιήθηκε με το Ν.1832/1989 
(ΦΕΚΑ' 54/17.2.1989). 

2. Του Π .Δ. 51/24.2.1987 (ΦΕΚΑ'26/6.3.1987) «Καθορι¬ 
σμός των Περιφερειών της χώρας για το σχεδίασμά, προ- 
γραμ/σμό και συντονισμό της περιφερειακής ανάπτυ¬ 
ξης». 

3. Του Ν.2503/1997 (ΦΕΚ Α' 107/30.5.1997) «Διοίκηση, 
οργάνωση, στελέχωση της Περιφέρειας κ.λπ.». 

4. Την Α.Π. 326/17.2.1999 απόφασή μας συγκρότησης 
του Περιφερειακού Συμβουλίου Βορείου Αιγαίου. 

5. Το γεγονός ότι μετά τις Δημοτικές και Νομαρχιακές 
εκλογές του Οκτωβρίου 1998 άλλαξαν πολλά από τα μέ¬ 
λη της προαναφερόμενης απόφασης, αποφασίζουμε: 

Ανασυγκροτούμε™ Περιφερειακό Συμβούλιο Βορείου 
Αιγαίου που έχει έδρα τη Μυτιλήνη ως εξής: 

Α) Γ ενικός Γ ραμματέας Περιφέρειας Βορείου Αιγαίου 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ, ως Πρόεδρος. 

Β) Νομάρχες: 

1. Λέσβου ΔΗΜΗΤΡΙΟΣ ΒΟΥΝΑΤΣΟΣ 

2. Σάμου ΘΑΛΑΣΣΙΝΟΣ ΘΑΛΑΣΣΙΝΟΣ & 

3. Χίου ΓΕΩΡΓΙΟΣ ΚΑΛΟΥΤΑΣ. 

Γ) Πρόεδροι Νομαρχιακών Συμβουλίων των Νομαρχια¬ 
κών Αυτοδιοικήσεων: 

1. Λέσβου ΣΤΑΥΡΟΣ ΠΟΛΙΤΗΣ. 

2. Σάμου ΘΕΜΙΣΤΟΚΛΗΣ ΔΗΜΟΠΟΥΛΟΣ & 

3. Χίου ΠΑΝΤΕΛΗΣ ΒΡΟΥΛΗΣ 

Δ) ΔήμαρχοιτωνΔήμωνπου είναι πρωτεύουσες Νομών: 

1. Μυτιλήνης ΑΘΑΝΑΣΙΟΣ ΓΙΑΚΑΛΗΣ 

2. Σάμου ΦΙΛΙΠΠΟΣ ΠΕΤΡΟΥΣΚΑΣ & 

3. Χίου ΠΕΤΡΟΣ ΠΑΝΤΕΛΑΡΑΣ. 

Ε) Εκπρόσωποι των Τ.Ε.Δ.Κ. της Περιφέρειας: 

Η τοποθέτησή τους θα γίνει αμέσως μετά τη συγκρότη¬ 
ση των προαναφερομένων Οργάνων και την υπόδειξη των 
εκπροσώπων τους σε μας. 

ΣΤ) Εκπρόσωποι των περιφερειακών οργανώσεων των 
φορέων: 

1. Των Επιμελητηρίων των παραγωγικών τάξεων. 

ΜΑΘΙΕΛΛΗΣ ΠΑΝΑΓΙΩΤΗΣ, Πρόεδρος Επιμελητηρίου 

Λέσβου, με αναπληρωτή του τον ΚΥΡΙΑΚΟ ΔΗ ΡΑΚΗ, Πρό¬ 
εδρο Επιμελητηρίου Χίου. 

2. Του Τεχνικού Επιμελητηρίου Ελλάδος, 

ΠΑΝΑΓΙΩΤΗΣ ΠΙΤΤΟΣ με αναπληρωτή του τον ΠΕΡΙ¬ 
ΚΛΗ ΦΟΥΣΦΟΥΚΑ. 

3. Του Γεωτεχνικού Επιμελητηρίου Ελλάδος, 

ΙΩΑΝΝΗΣ ΤΣΑΚΙΡΗΣ με αναπληρωτή του τον ΝΙΚΟΛΑΟ 

ΖΟΥΡΟ. 

4. Του Οικονομικού Επιμελητηρίου Ελλάδος, 

ΠΑΝΑΓΙΩΤΗΣ ΚΑΡΑΔΗΜΗΤΡΑΚΗΣ με αναπληρωτή του 

τον ΕΛΕΥΘΕΡΙΟ ΚΑΤΕΡΝΕΛΛΗ. 

5. Της ΑΔΕΔΥ: 

ΠΑΡΑΣΧΟΣ ΤΣΑΙΡΗΣ με αναπληρωτή του τον ΗΡΑΚΛΗ 
ΚΟΥΝΤΟΥΡΕΛΛΗ. 

6. Της ΠΑΣΕΓΕΣ: 

ΑΛΕΚΟΣ ΓΙΑΤΖΙΤΖΟΓΛΟΥ, Πρόεδρος της ΕΑΣ Λέσβου, 
με αναπληρωτή του τον Ι.ΤΖΑΝΕΝΑ, Πρόεδρο της ΕΑΣ 
Σάμου. 

7. Της Γ.Σ.Ε.Ε.: 

ΣΤΕΦΑΝΟΣ ΦΑΡΑΝΤΖΗΣ, Πρόεδρος Ε.Κ. Χίου, με ανα¬ 
πληρωτή του τον ΘΩΜΑ ΤΣΑΓΚΑΡΕΛΛΗ, Πρόεδρο Παλ- 
λεσβιακού Ε.Κ. 

Στις συνεδριάσεις του Περιφερειακού Συμβουλίου συμ¬ 
μετέχουν άνευ ψήφου και οι: 

Α. Γενικός Διευθυνπίς της Περιφέρειας σύμφωνα με το 
άρθρ. 1 παρ. 3 του Ν.2503/97. 

Β. Εκπρόσωπος του Πανεπιστημίου Αιγαίου σύμφωνα 
με ομόφωνη απόφαση του Περιφερειακού Συμβουλίου. 

Για την γραμματειακή υποστήριξη του Περιφερειακού 
Συμβουλίου ορίζουμε τους υπαλλήλους της Περιφέρειας: 

1) ΑΙΚΑΤΕΡΙΙΝΗ ΑΡΜΑΔΑ & 

2) ΕΥΣΤΡΑΤΙΟ ΒΕΤΣΟ. 

Οι αρμοδιότητες, ο τρόπος λειτουργίας του Περιφερει¬ 
ακού Συμβουλίου, η αποζημίωση και οι δαπάνες μετακί¬ 
νησης, καθορίζονται από τις κείμενες σχετικές διατάξεις 
όπως ισχύουν κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 17 Μαρτίου 1999 
Ο Γ ενικός Γ ραμματέας Περιφέρειας 
ΤΡΙΑΝΤ ΑΦΥΛΛΟΣ ΠΑΠΑΔΟΠΟΥΛΟΣ 
-♦- 

Α οιθ . 1262 (4) 

Τροποποίηση απόφασης σύστασης ίδιου Νομικού Προ¬ 
σώπου με την ονομασία «Σχολική Επιτροπή Δημοτικού 
Σχολείου και Νηπιαγωγείου Κοιν. Κλειούς»του Δήμου 
Μανταμάδου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΒΟΡΕΙΟΥ ΑΙΓΑΙΟΥ 
Έχοντας υπόψη: 

1) Τις διατάξεις του άρθρου 203 του Δ. Κ. Κ. 

2) Τις διατάξεις του άρθρου 5 του Ν. 1894/90, όπου ορί¬ 
ζεται ότι συνιστώνται Δημοτικά ή Κοινοτικά Νομικά Πρό¬ 
σωπα με την επωνυμία «Σχολικές Επιτροπές». 

3) Τηναρίθμ. 12/91 απόφαση του Κ.Σ. της Κοιν. Κλειούς. 

4) Την αρίθμ. 4533/4.4.91 απόφαση του Νομάρχη Λέσβου 
«Σύσταση ίδιου Νομικού Προσώπου με την ονομασία «Σχο¬ 
λική Επιτροπή Δημοτικού και Νηπιαγωγείου Κοιν. Κλειούς» 
η οποία δημοσιεύθηκε στο υπ' αρίθμ. 307/Β/8.5.91 ΦΕΚ. 

5) Την αρίθμ. 10/99 απόφαση του Δημοτικού Συμβουλί¬ 
ου Μανταμάδου «Επανασύσταση Δημοτικού Νομικού 


Προσώπου με την επωνυμία «Σχολική Επιτροπή δημοτι¬ 
κού διαμερίσματος Κλειούς του Δήμου Μανταμάδου», 
αποφασίζουμε: 

Τροποποιούμε την παρ. 3 της αρίθμ. 4533/4.4.91 από¬ 
φασης του Νομάρχη Λέσβου ως εξής: 

3) Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από τον εκάστοτε Δήμαρχο ή 
δημοτικό σύμβουλο ως Πρόεδρο. 

- δύο δημοτικούς ή τοπικούς συμβούλους 

- τον διευθυντή του Δημοτικού Σχολείου 

- την διευθύντρια του Νηπιαγωγείου 

- έναν εκπρόσωπο του συλλόγου γονέων και κηδεμόνων 
Δημοτικού Σχολείου και Νηπιαγωγείου 

- έναν κάτοικο 

Κατά τα λοιπά ισχύει ως έχει η αρίθμ. 4533/4.4.91 από¬ 
φαση του Νομάρχη Λέσβου. 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου, το ύψος της ο¬ 
ποίας δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 19 Μαρτίου 1999 
Ο Γενικός Γραμματέας Περιφέρειας κ.α.α. 

Ο Γεν. Διευθυντής 
Π. ΣΕΡΑΪΔΗΣ 

-Φ- 

Αοιθ. 1228 (5) 

Σύσταση ίδιου Ν ο μικο ύ Π ροσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου 

Πόρου, Δήμου Ελειού-Πρόννων» Ν. Κεφ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: της παρ. 8-15 του άρθρου 5 του 
Ν. 1894/90 «Για την ακαδημία και άλλες εκπαιδευτικές δια¬ 
τάξεις «ΦΕΚ ΑΊ 00». 

2. Τις διατάξεις του άρθρου 203 του Π.Δ/τος 410/95 
(ΦΕΚΑ' 231) Δ.Κ.Κ. 

3. Την αριθμ. 3553/29.8.97 απόφαση του Γενικού Γραμ- 
ματέα Περιφέρειας Ιονίων Νησιών «ανάθεση άσκησης 
αρμοδιοτήτων & εξουσιοδότηση υπογραφής». 

4. Την αριθμ. 20/1999 απόφαση του Δημοτικού Συμβου¬ 
λίου Ελειού-Πρόννων για σύστασης Σχολικής Επιτροπής 
Δημοτικού Σχολείου και Νηπιαγωγείου Πόρου, αποφασί¬ 
ζουμε: 

1. Συστήνουμε στο Δήμο Ελειού - Πρόννωντου Νομού 
Κεφ/νίας ίδιο Νομικό πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου Πόρου 
Δήμου Ελειού - Πρόννων. 

2. Σκοπός του Νομικού Προσώπου είναι: 

α) Η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων ε¬ 
ξοπλισμού και γενικά ί ων διδακτηριακών εγκαταστάσαε- 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα και σκευή, 

με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα γιατην λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας των 
σχολικών μονάδων. 

3. Διοίκηση: Το Νομικό Πρόσωπο θα διοικείται από 5με- 
λές Διοικητικό Συμβούλιο από: 

α) Τον Πρόεδρο του Τοπικού Συμβουλίου Πόρου, ως 
Πρόεδρο. 

β) Το Διευθυντή του Δημοτικού Σχολείου Πόρου. 

γ) Τη Διευθύντρια του Νηπιαγωγείου Πόρου. 

δ) Έναν εκπρόσωπο του συλλόγου γονέων και κηδεμό¬ 
νων του Δημοτικού Σχολείου Πόρου. 

ε) Έναν εκπρόσωπο του συλλόγου γονέων και κηδεμ- 
μόνωντου Νηπιαγωγείου Πόρου. 

4. Θητεία: Η θητεία του πρώτου Διοικητικού Συμβουλί¬ 
ου του Νομικού Προσώπου λήγει με τη λήξη της παρού¬ 
σας δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. 

Το Δ.Σ. εκλέγει αντιπρόεδρο & Γραμματέα. 

5. Πόροι: Πόροι του Νομικού Προσώπου είναι: 

α) Ετήσια Επιχορήγηση του Δήμου Ελειού - Πρόννων. 

β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6) Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον Ανππρόεδρο. 

7) Περιουσία: Όλη η κινητή και ακίνητη περιουσία των 
Σχολείων που υφίσταται. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ελειού - 
Πρόννων ύψους 100.000 δρχ. για το έτος 1999 και για κα¬ 
θένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 17 Μαρτίου 1999 
Με εντολή Γενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-Φ- 

Αοιθ. 262 (6) 

Σύσταση ιδίου Νομικού Προσώπου στο Δήμο Ηρακλει- 
δών Ν. Δωδ/νήσου με την επωνυμία «Ενιαία Σχολική 
Επιτροπή Σχολείων Α/θμιας και Β/θμιας Εκπ/σης Δή¬ 
μου Ηρακλειδών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξειςτου άρθρου 203 του Π.Δ/τος410/95 «Δη¬ 
μοτικός και Κοινοτικός Κώδικας». 

2. Τις διατάξεις του άρθρου 7 Ν.2503/97. 

3. Την αριθ. 4699/29.8.97 απόφαση του Γενικού Γραμ¬ 
ματέα Περιφέρειας, στον Δ/ντή της Τοπ. Αυτ/σης και 
Δ/σης Δωδ/νήσου. 


4. Την αριθ. 15/99 απόφαση του Δημοτικού Συμβουλίου 
Ηρακλειδών, αποφασίζουμε: 

Α. Συνιστούμε στο Δήμο Ηρακλειδών Νομού Δωδ/νή¬ 
σου ίδιο Δημοτικό Νομικό Πρόσωπο Δημοσίου Δικαίου, 
με την επωνυμία «Ενιαία Σχολική Επιτροπή Σχολείων 
Α/θμιας και Β/θμιας Εκπ/σης Δήμου Ηρακλειδών». 

Β. Σκοπός του Νομικού Προσώπου είναι: 
α) Η διαχείριση των πιστώσεων που διατίθενται για την 
κάλυψη των δαπανών λειτουργίας της καθαριότητας, 
θέρμανσης, φωτισμού, ύδρευσης, τηλεφώνου, 
αποχ/σης, αγοράς αναλωσίμων υλικών κ.λπ. 

β) Η εκτέλεση έργων για την επισκευή και συντήρηση 
των διδακτηριακών εγκαταστάσεων, και του κάθε είδους 
εξοπλισμού τους. 

γ) Η εισήγηση προς τις αντίστοιχες Δ/νσεις πρωτ/θμιας 
και Δευτ/θμιας Εκπ/σηης για τον εφοδιασμό από τον ΟΣΚ 
των αντίστοιχων σχολείων με έπιπλα και εξοπλιστικά είδη, 
και από το Υπουργείο Εθνικής Παιδείας και Θρησκευμά¬ 
των με βιβλία για τις σχολικές βιβλιοθήκες. 

δ) Η διαχείρηση των εσόδων από την ενδεχόμενη 
εκμετάλλευση των σχολικών κυλικείων, και η ανάθεση λει¬ 
τουργίας αυτών. 

ε) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων γενικά με όλα τα μέσα 
(έπιπλα, σκεύη, βιβλία κ.λπ.) που είναι απαραίτητα για τη 
λειτουργία τους, και γενικότερα η λήψη κάθε άλλου μέ¬ 
τρου που κρίνεται αναγκαίο για τη στήριξη της διοικητι¬ 
κής λειτουργίας των σχολικών μονάδων του Δήμου. 
Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου, 
γ) Οι πρόσοδοι της σχολικής περιουσίας και το προϊόν 
εκποίησης περιουσιακών στοιχείων. 

δ) Τα έσοδα από την εκμετάλλευση των σχολικών κυλι¬ 
κείων. 

ε) Οι κάθε είδους εισφορές, δωρεές, κληρονομιές και 
κληδοροσίες. 

στ) Οι εισπράξεις από το αντίτιμο των παρεχομένων 
πραγμάτων ή υπηρεσιών, 
ζ) Τα έσοδα από κάθε άλλη νόμιμη πηγή. 

Δ. Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου για τα έ¬ 
τη από το έτος 1999 και μέχρι το τέλος της θητείας της Δη¬ 
μοτικής Αρχής, το ύψος της οποίας δεν μπορεί να προσ- 
διορισθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Κως, 19 Μαρτίου 1999 

Ο Διευθυντής Τοπ. Αυτ/σης & Δ/νσης Δωδ/νήσου 
ΡΙΖΟΣ ΡΙΖΟΠΟΥΛΟΣ 
-♦- 

Αριθ.2145 (7) 

Τροποποίηση της 19542/89 απόφασης Νομάρχη Κοριν¬ 
θίας περί σύστασης Ν.Π. με την επωνυμία Σχολική Επι¬ 
τροπή Γυμνασίου - Λυκείου Βραχατίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρ. 203 του ΠΔ 410/95, περί κω- 

δικοποίησης σε ενιαίο κείμενο των ισχυουσών διατάξεων 
του Δ.Κ.Κ. και 5 παρ. 8 Ν. 1894/90 

2) Τις διατάξεις του αρθ. 27 Ν. 2081/92 που ρυθμίζει τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

3) Τις διατάξεις του αρθρ. 16παρ. 2εδ. 2του Ν. 2539/97. 

4) Την αριθ. 19542/89, απόφαση Νομάρχη Κορινθίας 
περί σύστασης ΝΠ με την επωνυμία Σχολική Επιτροπή Γυ- 
μνασίου - Λυκείου Βραχατίου όπως τροποποιήθηκε μετα¬ 
γενέστερα με τις αριθμ. 4100/91 και 1202/94 όμοιες. 

5) Την αριθμ. 40/99 νόμιμα ληφθείσα απόφαση Δημ. 
Συμβουλίου Βόχας περί τροποποίησης της συστατικής 
πράξης του ανωτέρω ΝΠ, αποφασίζουμε: 

Τροποποιούμε τις αριθ. 19542/89,4100/91 και 1202/94 
αποφάσεις του Νομάρχη Κορινθίας περί σύστασης Ν.Π. 
με την επωνυμία Σχολική Επιτροπή Γυμνασίου - Λυκείου 
Βραχαπου κατά το μέρος που αφορά την επωνυμία και 
την Διοίκηση αυτού ως εξής: 

1) Επωνυμία του Ν.Π. θα είναι Σχολική Επιτροπή Γυμνα- 
σίου - Λυκείου Δημ. Διαμερίσματος Βραχατίου Δήμου Βό¬ 
χας Ν. Κορινθίας. 

2) Το ΝΠ θα διοικείται από Δ/κό Συμβούλιο σύμφωνα με 
τις διατάξεις του αρ. 203 παρ. 3 ΠΔ 410/95 όπως θα τρο¬ 
ποποιούνται κάθε φορά και τις όμοιες του άρθρου 5 παρ. 
8 Ν. 1894/90. Κατά τα λοιπά ισχύουν ως έχουν οι προη¬ 
γούμενες παραπάνω αποφάσεις Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Βόχας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Μαρτίου 1999 

Ο Γενικός Γραμματέας Περ/ρειας 
Α. ΜΑΤΣΙΓΚΟΣ 

-*- 

Αριθ. 1634 (8) 

Τροποποίηση της συστατικής πράξης «Σχολικής Επιτρο¬ 
πής Δημοτικού Σχολείου & Νηπιαγωγείου» του πρώην 
Δήμου Αρχαίας Επιδαύρου Ν. Αργολίδος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 5 του Ν. 1894/90, «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του Δημοτικού & Κοι¬ 
νοτικού Κώδικα (Π.Δ. 410/95). 

3. Τις διατάξεις του άρθρου 27 του Ν, 2081/92 με τις ο¬ 
ποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά όργανα». 

4. Την 16/1999 απόφαση του Δημοτικού Συμβουλίου Ε- 
πιδαύρου, με την οποία τροποποιείται η 19/1994 απόφα¬ 
ση του Κοινοτικού Συμβουλίου» του πρώην Δήμου Αρχαί¬ 
ας Επιδαύρου, αποφασίζουμε: 

Τροποποιούμε: 1) Την παρ. 1. 8800/18.7.1994 πράξης 
μας με την οποία τροποποιήθηκε η Α: 7430/13.6.1991 ό¬ 
μοια και έγινε η σύσταση, στον πρώην Δήμο Αρχαίας Επι- 
δαύρου ίδιου Νομικού Προσώπου με την επωνυμία «Σχο¬ 
λική Επιτροπή Δημοτικού Σχολείου & Νηπιαγωγείου» ως 
προς την επωνυμία ως εξής: 

Συνιστούμε στο Δήμο Επιδαύρου Νομού Αργολίδας ί¬ 


διο Νομικό Πρόσωπο με την επωνυμία «Σχολική Επιτροπή 
Δημοτικού Σχολείου & Νηπιαγωγείου» Δημοτικού Διαμε¬ 
ρίσματος Αρχαίας Επιδαύρου. 

Κατά τα λοιπά ισχύει όπως έχει η τροποποιούμενη συ¬ 
στατική πράξη. 

Κάλυψη Δαπάνης 

Από πς διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου, «Σχολική Επιτροπή Δημοτικού Σχολείου & Νηπια¬ 
γωγείου» Δημοτικού Διαμερίσματος Αρχαίας Επιδαύρου» 
Δήμου Επιδαύρου, ούτε εις βάρος του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 10 Μαρτίου 1999 
Με εντολή Γ ενικού Γ ραμματέα Περ/ρειας 
Η Διευθύντρια 

ΓΕΩΡΓΙΑ ΠΑΠΑΠΑΝΑΓΙΩΤΟΥ 
-♦- 

Αριθ. οικ. 3864 (9) 

Τροποποίηση της 21060/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου 
Στομίου» της κοινότητας Στομίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρ. 203 του ΠΔ 410/95, περί κω¬ 
δικοποίησης σε ενιαίο κείμενο των ισχυουσών διατάξεων 
του Δ.Κ.Κ. και 5 παρ. 8 Ν. 1894/90 και Ν. 2539/97. 

2) Τις διατάξεις του αρθ. 27 Ν. 2081/92 που ρυθμίζει τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

3) Την αριθ. 21060/91, απόφαση Νομάρχη Κορινθίας 
περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου Στομίου» της κοι¬ 
νότητας Στομίου. 

4) Την αριθμ. 3.39/99 νόμιμα ληφθείσα απόφαση Δημ. 
Συμβουλίου Ευρωστίνης περί τροποποίησης της συστα¬ 
τικής πράξης του Νομικού Προσώπου, αποφασίζουμε: 

Τροποποιούμε την αριθ. 21060/91 απόφαση του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχολείου 
Στομίου» κατά το μέρος που αφορά την επωνυμία και την 
Διοίκηση αυτού ως εξής: 

1) Επωνυμία του Νομικού Προσώπου θα είναι «Σχολική 
Επιτροπή Δημοτικού Σχολείου Δημοτικού Διαμερίσματος 
Στομίου του Δήμου Ευρωστίνης. 

2) Το Νομικό Πρόσαιπο θα διοικείται από Δ/κό Συμβού¬ 
λιο σύμφωνα με τις διατάξεις του αρ. 203 παρ. 3 ΠΔ 
410/95 και αυτές του άρθρου 5 παρ. 8 Ν. 1894/90. 

Κατά τα λοιπά ισχύει ως έχει η αριθ. 21060/91 απόφαση 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Ευρω¬ 
στίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 19 Μαρτίου 1999 
Με εντολή Γ ενικού Γ ραμματέα Περ/ρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

Αριθ. 2143 (10) 

Τροποποίηση της 26180/24.11.89 απόφασης του Νομάρ¬ 
χη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχολείου 
Χαλκείου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρ. 203 του ΠΔ 410/95, περί κω¬ 
δικοποίησης σε ενιαίο κείμενο των ισχυουσών διατάξεων 
του Δ.Κ.Κ. και 5 παρ. 8 Ν. 1894/90 και Ν. 2539/97. 

2) Τις διατάξεις του αρθ. 27 Ν. 2081/92 που ρυθμίζει τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

3) Την αριθ. 26180/89, απόφαση Νομάρχη Κορινθίας πε¬ 
ρί σύστασης Νομικού Προσώπου με την επωνυμία «Σχολι¬ 
κή Επιτροπή Δημοτικού Σχολείου Χαλκείου» όπως τροπο¬ 
ποιήθηκε μεταγενέστερα με την αριθμ. 23447/93/94 όμοια. 

4) Την αριθμ. 38/99 νόμιμα ληφθείσα απόφαση Δημ. 
Συμβουλίου Βόχας περί τροποποίησης της συστατικής 
πράξης του Νομικού Προσώπου, αποφασίζουμε: 

Τροποποιούμε τις αριθ. 26180/89 και 23447/93/94 απο¬ 
φάσεις του Νομάρχη Κορινθίας περί σύστασης Νομικού 
Προσώπου με την επωνυμία «Σχολική Επιτροπή Δημοτι¬ 
κού Σχολείου Χαλκείου» κατά το μέρος που αφορά την ε¬ 
πωνυμία και την Διοίκηση αυτού ως εξής: 

1. Επωνυμία του Νομικού Προσώπου θα είναι «Σχολική 
Επιτροπή Δημοτικού Σχολείου Δημοτικού Διαμερίσματος 
Χαλκείου του Δήμου Βόχας». 

2) Το Νομικό Πρόσωπο θα διοικείται από Δ/κό Συμβού¬ 
λιο σύμφωνα με τις διατάξεις του αρ. 203 παρ. 3 ΠΔ 
410/95 και αυτές του άρθρου 5 παρ. 8 Ν. 1894/90. 

Κατά τα λοιπά ισχύει ως έχουν οι αριθ. 26180/89 και 
23447/93/94 αποφάσεις Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Βό- 

χας· 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Φεβρουάριου 1999 

Με εντολή Γενικού Γραμματέα Περ/ρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

-♦- 

Αριθ. 787 (11) 

Κατάργηση μόνιμου καταφυγίου άγριας ζωής στην πε¬ 
ριοχή Δασαρχείου Ιστιαίας Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

α) Τις διατάξεις άρθ. 253 και 254 Ν.Δ. 86/69 όπως έχουν 
αντικατασταθεί από το αρθ. 57 Ν. 2637/98 

β) Την 6747/29.9.97 απόφαση Γ.Γ. Περ/ρειας Στ. Ελλά¬ 
δας, «Μεταβίβαση αρμοδιοτήτων στους Προϊσταμένους 
Δασικών Υπηρεσιών». 

γ) Την 84468/1914/29.5.1987 απόφαση Υπουργού Γε¬ 


ωργίας με την οποία ιδρύθηκε μόνιμο καταφύγιο άγριας 
ζωής στην περιοχή Δασαρχείου Ιστιαίας Ν. Εύβοιας. 

δ) Την 1618/26.6.1998 πρόταση του Δασαρχείου Ιστιαί- 
ας για την κατάργηση του ως άνω καταφυγίου γιατί εξέλ- 
λειπαν οι λόγοι για τους οποίους ιδρύθηκε, αποφασίζου¬ 
με: 

Καταργούμε το μόνιμο καταφύγιο άγριας ζωής που 
ιδρύθηκε με την 84468/1914/29.5.87 απόφαση Υπουργού 
Γεωργίας στην Περιφέρεια πρώην Κοινοτήτων Ασμηνίου, 
Γερακιούς, Γαλατσώνας και Αβγαριάς (σήμερα Δήμων 
Αρτεμισίου και Ιστιαίας), εκτάσεως 7.960 στρεμ., γιατί ε- 
ξέλλειπαν οι λόγοι για τους οποίους ιδρύθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρ. 57/3 Ν. 2637/98). 

Χαλκίδα, 19 Μαρτίου 1999 

Με εντολή Γενικού Γ ραμματέα Περ/ρειας 
Ο Διευθυντής Δασών Εύβοιας 

ΝΙΚΟΛΑΟΣ ΛΟΥΚΑΣ 

- *- 

Αριθ. Φ. 17.1/655 (12) 

Μεταφορά ημερήσιου Ιδιωτικού Δημοτικού Σχολείου 
«ΤΟ ΠΑΓΚΡΗΤΙΟ» στο Ηράκλειο Κρήτης. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

I) Του άρθρου 57 παρ. 1 του Ν. 682/77 «Περί ιδιωτικών 
σχολείων Γενικής Εκπαιδεύσεως και σχολικών οικοτρο¬ 
φείων». 

II) Του άρθρου 18του Α.Ν. 2545/40 «Περί ιδιωτικών σχο¬ 
λείων και οικοτροφείων». 

III) Του άρθρου 1 του Ν. 3200/55 «Περί διοικητικής απο- 
κεντρώσεως». 

IV) Του Ν. 1566/85 «Δομή και Λειτουργία της πρωτο¬ 
βάθμιας και δευτεροβάθμιας εκπαίδευσης και άλλες δια¬ 
τάξεις». 

2. Τις διατάξεις του Π.Δ. 472/1983 (ΦΕΚ 181 Α') «Μετα¬ 
βίβαση αρμοδιοτήτων Υπουργού Εθνικής παιδείας και 
Θρησκευμάτων στους Νομάρχες». 

3. Την αριθμ. 3/1.3.1999 πράξη του ΠΥΣΠΕ Ν. Ηρακλεί¬ 
ου με την οποία προτείνεται η μεταφορά του Ιδιωτικού Δη¬ 
μοτικού Σχολείου «ΤΟ ΠΑΓΚΡΗΤΙΟ» ιδιοκτησίας Κοπιδά- 
κη Νικολάου, με έδρα το Ηράκλειο, από τα οικήματα που 
στεγάζονται τώρα σε άλλο οίκημα, αποφασίζουμε: 

Χορηγούμε άδεια μεταφοράς του ημερήσιου Ιδιωτικού 
Δημοτικού Σχολείου «ΤΟ ΠΑΓΚΡΗΤΙΟ», ιδιοκτησίας Κοπι- 
δάκη Νικολάου, με έδρα το Ηράκλειο από το οίκημα που 
στεγάζεται σήμερα στην οδό Ν. Σταυρινίδη 28, σε άλλο 
ιδιόκτητο οίκημα στην περιοχή «ΚΕΦΑΛΑ» Αγίου Ιωάννη 
της πόλης του Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Μαρτίου 1999 

Ο Νομάρχης κ.α.α. 

Ο Αναπλ. Νομάρχης 
ΣΗΦΗΣ ΑΓΓΕΛΙΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.βΙ.ςΓ 
ΙΝΤΕΡΝΕΤ: ΙιοΙ.ςΓ 
β-ΓΠ3ίΙ: ην35 @ ΗθΙ·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ, 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ, 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ.Κ. 54100 (031) 423 956 

5225 713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 4135228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061)6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , „ 


Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 

15.000 >· . 

750 ·· . 

Δ' (Απαλλοτριώσεις, πολεοδομία κ.λπ.) 

70.000 >· . 

3.500 >· . 

Αναπτυξιακών Πράξεων (Τ.Α.Π.Σ.) 

30.000 -· . 

1.500 » . 

Ν.Π.Δ Δ. (Διορισμοί,κ.λπ. προσωπικού Ν.Π.Δ.Δ.) 

15.000 >■ . 

750 » . 

Παράρτημα (Προκηρύξεις θέσεων ΔΕΠ κ.τλ.) 

5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 

3.000 ■> . 

150 «· . 

Προκηρύξεων Α.Σ.Ε.Π. 

10.000 - . 

500 » . 

Ανωνύμων Εταιρειών & Ε.Π.Ε. 

250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 




























